2007 m. preliminaraus biudžeto projekto taisomasis raštas Nr. 3 - Bendroji įplaukų suvestinė - Įplaukų ir išlaidų suvestinė pagal skirsnius - III skirsnis – Komisija /* SEK/2006/1378 galutinis */





[pic] | EUROPOS BENDRIJŲ KOMISIJA | Briuselis, 27.10.2006 SEK(2006) 1378 galutinis 2007 M. PRELIMINARAUS BIUDŽETO PROJEKTO TAISOMASIS RAŠTAS Nr. 3 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS III skirsnis – Komisija (pateikta Komisijos) 2007 M. P RELIMINARAUS BIUDŽETO PROJEKTO TAISOMASIS RAŠTAS Nr. 3 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Europos bendrijos steigimo sutartį, visų pirma į jos 272 straipsnį, - Europos atominės energijos bendrijos steigimo sutartį, visų pirma į jos 177 straipsnį, - 2002 m. birželio 25 d. Tarybos reglamentą (EB, Euratomo) Nr. 1605/2002 dėl Europos Bendrijų bendrajam biudžetui taikomo finansinio reglamento[1], visų pirma į jo 34 straipsnį, dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2007 m. preliminaraus biudžeto projekto taisomąjį raštą Nr. 3. TURINYS 1. Įvadas 4 2. Gamtinių išteklių apsauga ir tvarkymas 5 2.1. Suvestinė lentelė 5 2.2. Žemės ūkio išlaidos (su rinka susijusios išlaidos ir tiesioginės išmokos) 5 2.2.1. Apžvalga 5 2.2.2. Euro ir dolerio keitimo kursas 6 2.2.3. Išsamios pastabos 6 2.3. Tarptautiniai žuvininkystės susitarimai 10 2.4. Nomenklatūros ir biudžeto pastabų pakeitimai 11 SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS 12 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS Bendroji įplaukų suvestinė bei įplaukų ir išlaidų suvestinė pagal skirsnius per SEI-BUD sistemą siunčiamos atskirai. Informacijai skirtas bendrosios įplaukų suvestinės bei įplaukų ir išlaidų suvestinės pagal skirsnius tekstas anglų kalba pateikiamas biudžeto priede. 1. ĮVADAS Tarpinstituciniame susitarime dėl biudžetinės drausmės ir patikimo finansų valdymo[2] numatyta, kad „Komisijai manant esant reikalinga, ji gali pateikti abiem biudžeto valdymo institucijoms ad hoc taisomąjį raštą, kuriuo prašoma atnaujinti duomenis, kuriais remiantis preliminariame biudžeto projekte (PBP) buvo sudaryta žemės ūkio išlaidų sąmata, ir (arba) pataisyti, remiantis naujausia turima informacija apie atitinkamų finansinių metų sausio 1 d. galiojančius žuvininkystės susitarimus, sumas ir jų paskirstymą tarp asignavimų, įtrauktų į veiklos punktus ir į rezervą, susijusius su tarptautiniais žuvininkystės susitarimais.“ Šis taisomasis raštas turi būti išsiųstas biudžeto valdymo institucijai iki spalio mėn. pabaigos. Komisija pateikia šį 2007 m. preliminaraus biudžeto projekto ad hoc taisomąjį raštą (TR Nr. 3/2007), kuriame atidžiai pagal kiekvieną eilutę atnaujinama žemės ūkio išlaidų sąmata. Be besikeičiančių rinkos veiksnių, TR taip pat atsižvelgiama į teisinius žemės ūkio sektoriaus sprendimus, priimtus parengus PBP, patikslintą tiesioginių išmokų biudžeto poreikį ir visus pasiūlymus, kurie, kaip tikimasi, turės įtakos ateinančiais biudžetiniais metais. TR, kaip ir pats PBP, sudarytas atsižvelgiant į visos Bendrijos poreikius. Kalbant apie rinkos priemones, asignavimų paskirstymas valstybėms narėms nenurodomas atskirai. Be to, būtina pabrėžti, kad šiuos asignavimus reikia vertinti kaip prognozę, o ne kaip tikslines išlaidas. Tikrosios išlaidos visų pirma priklausys nuo realių rinkos sąlygų, nuo faktinio euro ir JAV dolerio keitimo kurso ir nuo valstybių narių vykdomų mokėjimų ritmo. Kadangi šios išlaidos yra privalomos, neatsižvelgiant į sumą, kurią valstybė narė privalo sumokėti pagal reglamentus, jos bus visiškai atlygintos neviršijant finansinėje programoje nustatytų ribų. Remiantis Tarybos reglamentu Nr. 1290/2005 dėl bendrosios žemės ūkio politikos finansavimo, taikomas euro ir dolerio kursas nustatomas pagal vidutinį kursą, užfiksuotą nuo 2006 m. liepos 1 d. iki rugsėjo 30 d. Šis kursas yra 1,27 (1 EUR=1,27 USD), todėl biudžeto poreikiai padidėja apie 78 mln. EUR, palyginti su PBP. Siekiant aiškumo ir skaidrumo, atnaujintos kai kurios biudžeto pastabos. Tarptautinių žuvininkystės susitarimų pakeitimas susijęs su Žvejybos partnerystės susitarimo su Mauritanija įsigaliojimu, tačiau juo nekeičiama bendra žuvininkystės susitarimams numatyta suma. Siūloma sumažinti rezervo eilutę 86 mln. EUR suma ir padidinti ta pačia suma atitinkamą veiklos eilutę. Žemės ūkio išlaidoms reikia 42 832 mln. EUR, t. y. 852 mln. EUR mažiau, palyginti su PBP. Paskaičiuota, kad 2 išlaidų kategorijai iš viso reikės 56 366 mln. EUR, t. y. lieka 1 985 mln. EUR įsipareigojimų asignavimų, nesiekiančių finansinės programos didžiausios ribos. 2. GAMTINIų IšTEKLIų APSAUGA IR TVARKYMAS 2.1. Suvestinė lentelė 2007 m. PBP | TR 3/2007 | Skirtumas | mln. EUR | (a) | (b) | (c)=(a)-(b) | ĮA | MA | ĮA | MA | ĮA | MA | Iš viso 2 išlaidų kategorijos asignavimų | 57 218 | 55 683 | 56 366 | 54 832 | -852 | -852 | Finansinė programa | 58 351 | 58 351 | skirtumas | 1 133 | 1 985 | 852 | 852 | Iš kurių: | Žemės ūkio išlaidos (su rinka susijusios išlaidos ir tiesioginės išmokos) | 43 684 | 43 408 | 42 832 | 42 556 | -852 | -852 | Tarptautiniai žuvininkystės susitarimai | 194 | 194 | 194 | 194 | 0 | 0 | iš kurių: - Veiklos eilutė | 59 | 59 | 145 | 145 | 86 | 86 | - Rezervas | 135 | 135 | 49 | 49 | -86 | -86 | 2.2. Žemės ūkio išlaidos (su rinka susijusios išlaidos ir tiesioginės išmokos) 2.2.1. Apžvalga TR Nr. 3/2007 tikslas – užtikrinti, kad žemės ūkio biudžetas būtų sudarytas remiantis naujausiais ekonominiais duomenimis bei teisės aktais. Iki spalio mėn. Komisija gauna pirmus 2006 m. gamybos (derlių) rodiklius, kurių pagrindu sudaromos visos patikimos 2007 m. biudžeto poreikių sąmatos. Kaip ir anksčiau Komisija atidžiai peržiūrėjo kiekvieną visų žemės ūkio išlaidų sąmatų punktą. Šiuo TR ne tik atsižvelgiama į rinkos veiksnius, bet ir į visus teisinius žemės ūkio sektoriaus sprendimus, priimtus po PBP sudarymo, ir pasiūlymus. Iš viso žemės ūkio išlaidoms skirtų asignavimų suma yra mažesnė nei numatyta 2007 m. PBP (-852 mln. EUR). Šios lėšos sutaupytos dėl to, kad buvo peržiūrėtas ir sumažintas tiesioginės pagalbos (05 03 skyrius – 782 mln. EUR) lėšų poreikis. Intervencijų į žemės ūkio rinkas (05 02 skyrius) sektoriaus biudžeto poreikiai sumažėjo 71 mln. EUR, palyginti su PBP, ir apima tam tikrus svarbius skyriaus pakeitimus (padidinimai ir sumažinimai priklauso nuo sektoriaus). Verta paminėti, kad dalis poreikių buvo sumažinta dėl patikslintų asignuotų įplaukų sąmatų [3] . Tikimasi papildomai gauti didelių įplaukų patikrinus sąskaitas (+ 238 mln. EUR) ir surinkus papildomą pieno mokestį (+ 43 mln. EUR). 2.2.2. Euro ir dolerio keitimo kursas Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 21 straipsniu, euro ir dolerio santykis, taikytinas taisomajame rašte, turi būti vidutinis per paskutiniųjų trijų mėnesių laikotarpį registruotas kursas. Šio taisomojo rašto atveju šis laikotarpis yra nuo 2006 m. liepos 1 d. iki rugsėjo 30 d. Vidutinis užregistruotas keitimo kursas yra 1 EUR=1,27 USD, t. y. didesnis negu preliminariame biudžeto projekte taikytas kursas (1 EUR=1,20 USD). Dėl šio kurso pokyčio poreikiai padidėja apie 78 mln. EUR (javų rinkos priemonėms – 68 mln. EUR, cukraus sektoriui – 10 mln. EUR). 2.2.3. Išsamios pastabos 05 02 Intervencijos į žemės ūkio rinkas preliminaraus biudžeto projekto asignavimai: 5 698 mln. EUR asignavimai parengus taisomąjį raštą: 5 628 mln. EUR Palankia kai kurių žemės ūkio rinkų perspektyva galima paaiškinti javams skirtų asignavimų sumažėjimą (- 178 mln. EUR), grąžinamąsias išmokas už į I priedą neįtrauktus produktus (- 45 mln. EUR) ir jautieną (- 35 mln. EUR). Taip pat sumažinti vaisių ir daržovių biudžeto poreikiai (- 83 mln. EUR) bei pieno produktų biudžeto poreikiai (- 31 mln. EUR). Kita vertus, keliuose sektoriuose užregistruotas padidėjimas . Vyno sektoriuje panaudojama 76 mln. EUR daugiau asignavimų negu numatyta iš pradžių, nes reikia papildomų lėšų rinkos priemonėms, ypač susijusioms su distiliacija. Papildomi asignavimai cukraus sektoriui (+ 88 mln. EUR) daugiausia skiriami dėl praėjusių metų grąžinamųjų eksporto išmokų, kurios mokamos ilgiau nei tikėtasi, ir dėl mažesnių intervencinių atsargų pardavimų. Po paukščių gripo protrūkio pasirinktos išskirtinės rinkos rėmimo priemonės – pagrindinė priežastis, dėl kurios padidėjo paukštienos ir kiaušinių sektoriaus biudžeto poreikis (+ 53 mln. EUR). Toliau pateikiamose pastabose paaiškinami esminiai PBP ir TR asignavimų skirtumai. 05 02 01 – Javai (- 178 mln. EUR asignavimų) preliminaraus biudžeto projekto asignavimai: 694 mln. EUR asignavimai parengus taisomąjį raštą: 516 mln. EUR Javų sektoriaus biudžeto poreikiai sumažėjo beveik 25 % dėl teigiamų rinkos pokyčių, kurie įvyko parengus 2007 m. PBP. Dėl tam tikrų klimato aplinkybių 2006–2007 m. ES javų produkcija sumažėjo apie 19,5 mln. tonų, palyginti su ankstesniais skaičiavimais, ir tai teigiamai paveikė intervencines išlaidas. Taip pat smarkiai išaugo kainos pasaulinėje rinkoje, todėl pagerėjo pardavimų kainos ir sumažėjo grąžinamųjų eksporto išmokų biudžeto poreikis. Dėl geresnių rinkos sąlygų padaugėjo pardavimų iš intervencinių atsargų. Galiausiai buvo užfiksuotas intervencinio javų sandėliavimo veiklos išlaidų sumažėjimas. Visi šie elementai turi didelės įtakos sektoriaus biudžeto poreikiams ir dėl to pakoreguojamos ir sumažinamos grąžinamosios eksporto lėšos už javus (- 62 mln. EUR) bei intervencinis javų sandėliavimas (- 155 mln. EUR). Tačiau dėl stiprėjančio euro, dėl kurio javų sektoriaus biudžetas padidėja 68 mln. EUR, neįmanoma suvokti, kokia bus bendra teigiamų rinkos pokyčių nauda. Toliau pateikiamoje lentelėje parodoma dabartinė intervencinių javų padėtis, palyginti su PBP planuota situacija. PBP (mln. t) | TR (mln. t) | Atsargos pradžioje Pirkimai Pardavimai Atsargos pabaigoje Vidutinės atsargos | 16,6 8,1 5,5 19,2 18,9 | 11,3 8,4 8,0 11,7 12,0 | Remiantis naujausiais 2006 m. biudžeto vykdymo duomenimis, tikimasi, kad krakmolo gamybos grąžinamosios išmokos padidės 39 mln. EUR, palyginti su 2007 m. PBP. 05 02 05 – Cukrus (+ 88 mln. EUR asignavimų) preliminaraus biudžeto projekto asignavimai: 235 mln. EUR asignavimai parengus taisomąjį raštą: 323 mln. EUR Grynasis cukraus sektoriui skirtų asignavimų padidėjimas grindžiamas keliomis su rinka susijusiomis sąlygomis. Grąžinamųjų eksporto išmokų atveju (+ 39 mln. EUR) padidėjimas sietinas su 2005–2006 m. prekybos metų papildomomis eksporto apimtimis (+ 160 000 tonų) ir su mokėjimų vėlavimu, dėl kurio padidėja į 2007 m. biudžetą įtrauktina dalis. Be to, dėl didesnio euro ir dolerio keitimo kurso papildomai patiriama 10 mln. EUR išlaidų. Tačiau remiantis kainomis pasaulinėje rinkoje, pastebima teigiama tendencija ir 342 dolerių už toną suma, kaip apskaičiuota PBP, šiuo metu padidinta iki 360 dolerių už toną, taip sutaupant lėšų. Cukraus sandėliavimo atveju (+ 50 mln. EUR) prognozuojamas didesnis cukraus rinkos disbalansas, palyginti su PBP. Numatoma, kad laikotarpio pradžioje (2006 m. spalio 1 d.) bus papildomai sandėliuojama 100 000 tonų, o per laikotarpį nuo 2006 m. spalio 1 d. iki 2007 m. rugsėjo 30 d. bus parduota 130 000 tonų mažiau. 05 02 08 – Vaisiai ir daržovės (- 83 mln. EUR asignavimų) preliminaraus biudžeto projekto asignavimai: 1 407 mln. EUR asignavimai parengus taisomąjį raštą: 1 324 mln. EUR Palyginti su PBP, vaisių ir daržovių sektoriaus išlaidų prognozė sumažinta. Perdirbtų pomidorų produktams skirtų asignavimų poreikis sumažėjo 76 mln. EUR dėl numatyto perdirbti mažesnio kiekio (nuo PBP numatytų 11,5 mln. tonų iki TR numatytų 9 mln. tonų). Perdirbtiems citrusiniams vaisiams skirti asignavimai šiek tiek sumažėjo (7 mln. EUR), ypač dėl to, kad toliau mažinamos pagalbos lėšos (viršyta apelsinams nustatyta aukščiausia riba) ir keičiamas numatytas perdirbti vaisių kiekis. 05 02 09 – Vynuogių auginimo sektoriaus produktai (+ 76 mln. EUR asignavimų) preliminaraus biudžeto projekto asignavimai: 1 411 mln. EUR asignavimai parengus taisomąjį raštą: 1 487 mln. EUR ES vyno sektoriui vis dar būdinga sunki padėtis rinkoje ir didelės atsargos. Kadangi tikimasi, jog 2006–2007 prekybos metų derlius bus panašus į praeitų metų, asignavimų poreikis padidintas, kad būtų atsižvelgta į 2005–2006 m. poreikį. Palyginti su 2007 m. PBP, visoms rinkos priemonėms numatomi didesni asignavimų poreikiai (grąžinamosios eksporto išmokos: + 10 mln. EUR; vyno ir vynuogių misos sandėliavimas: + 20 mln. EUR; distiliacija: + 63 mln. EUR; alkoholio sandėliavimas: + 14 mln. EUR; vynuogių misai naudoti skirta pagalba: + 28 mln. EUR), tuo tarpu tikimasi, kad su produkcijos potencialu susijusios struktūrinės priemonės bus pigesnės negu pirmiau tikėtasi (vynuogių auginimo nutraukimas visam laikui: - 14 mln. EUR; restruktūrizavimas ir pertvarkymas: - 45 mln. EUR). 05 02 11 04 – POSEI (išskyrus tiesioginę pagalbą ir žuvininkystę 11 02 03) (+ 95 mln. EUR asignavimų) preliminaraus biudžeto projekto asignavimai: 117 mln. EUR asignavimai parengus taisomąjį raštą: 212 mln. EUR Šios biudžeto eilutės asignavimų poreikio padidinimas (+ 95 mln. EUR) susijęs su biudžeto eilutės 05 03 02 50 asignavimų sumažinimu (- 95 mln. EUR). Remiantis naujomis POSEI programomis, buvo galima geriau atskirti su rinka susijusias išlaidas nuo tiesioginės pagalbos. Todėl su rinka susijusios išlaidos perkeltos į biudžeto eilutę 05 02 11 04. 05 02 12 – Pienas ir pieno produktai (- 31 mln. EUR asignavimų) preliminaraus biudžeto projekto asignavimai: 618 mln. EUR asignavimai parengus taisomąjį raštą: 587 mln. EUR Naujausiais pieno sektoriaus rinkos prognozių duomenimis vis dar patvirtinama 2007 m. PBP analizė, kurioje nurodyta gera daugelio pieno produktų rinkos perspektyva, nepaisant šiek tiek mažiau palankių pokyčių sviesto riebalų sektoriuje. Visų pirma dėl didelių nugriebto pieno miltelių kainų vidaus ir pasaulinėje rinkose buvo galima visiškai sumažinti tiek grąžinamąsias eksporto išmokas, tiek pagalbos lėšas, skirtas gyvūnų pašarams. Pastaruoju atveju įtakos turėjo ir jautienos sektoriaus geros rinkos kainos. Todėl, palyginti su 2007 m. PBP, nugriebto pieno vidaus pardavimo priemonėms prašomus asignavimus buvo galima sumažinti 40 mln. EUR. Kita vertus, tikimasi, kad su sviesto riebalais susijusių priemonių išlaidos bus šiek tiek didesnės ir pateisins nedaug padidintas grąžinamąsias eksporto išmokas (+ 6 mln. EUR) ir sviesto bei grietinėlės intervencinį sandėliavimą (+ 3 mln. EUR). Kitas pasikeitimas, palyginti su 2007 m. PBP, yra susijęs su pieno gamintojų mokėtinu papildomu mokesčiu už viršytus referencinius kiekius. Remdamasi naujausiais 2005–2006 kvotos metų duomenimis, Komisija siūlo apskaityti 349 mln. EUR, t. y. 43 mln. EUR daugiau nei numatyta PBP, kaip asignuotas įplaukas. 05 02 13 – Galvijiena (- 35 mln. EUR asignavimų) preliminaraus biudžeto projekto asignavimai: 152 mln. EUR asignavimai parengus taisomąjį raštą: 117 mln. EUR ES galvijienos sektoriaus rinkai ir toliau būdinga stabili paklausa ir geros kainos. Nors prieš keletą metų šis sektorius labai smarkiai priklausė nuo didelių produkcijos kiekių, už kurių eksportą mokamos grąžinamosios išmokos, ir nuo viešosios intervencijos, padėtis visiškai pasikeitė. Struktūrinio pertekliaus nebeliko, palankius vidaus paklausos pokyčius atspindi ne tik kainos, bet ir nuolat augantis importas bei mažesnis eksportas. Remdamasi atnaujintomis rinkos prognozėmis, Komisija siūlo sumažinti mėsos eksporto grąžinamosioms išmokoms (- 23 mln. EUR) ir gyviems gyvūnams (- 9 mln. EUR) skirtus asignavimus. Sprendimas panaikinti grąžinamąsias išmokas už skerstinų gyvūnų eksportą jau buvo įtrauktas į pradinį PBP pasiūlymą. Remiantis naujausiais duomenimis, nustatyta, kad, palyginti su PBP, sutaupyta nedaug papildomų biudžeto punkto, pagal kurį finansuojamos išskirtinės paramos priemonės (senesnių kaip 30 mėnesių gyvūnų programos ir senesnių galvijų sunaikinimo programos priemonės, susijusios su galvijų spongiformine encefalopatija), lėšų (- 3 mln. EUR). 05 02 15 07 – Paukštienos ir kiaušinių sektoriaus išskirtinės rėmimo priemonės (+ 60 mln. EUR asignavimų) preliminaraus biudžeto projekto asignavimai: p.m. asignavimai parengus taisomąjį raštą: 60 mln. EUR Po to, kai 2005 m. pabaigoje ir 2006 m. pradžioje buvo užfiksuoti didelio patogeniškumo paukščių gripo (H5N1) atvejai netoli Bendrijos esančiose teritorijose ir keliose valstybėse narėse, 2006 m. liepos ir rugpjūčio mėn. buvo nutarta imtis išskirtinių rinkos priemonių, nes paukštienos rinkai buvo padaryta didelė žala dėl smarkiai sumažėjusio vartojimo ir sumažėjusių kainų. Tik nedidelė finansavimo dalis (iš viso apie 82 mln. EUR) bus išmokėta įgyvendinant 2006 m. biudžetą, nes reikia laiko, kad priemonės būtų įgyvendintos valstybėse narėse. Kalbant apie 2007 m. biudžetą, apskaičiuota, kad reikės 60 mln. EUR lėšų, ko nebuvo numatyta PBP. 05 03 Tiesioginė pagalba preliminaraus biudžeto projekto asignavimai: 37 661 mln. EUR asignavimai parengus taisomąjį raštą: 36 879 mln. EUR Šio skyriaus asignavimai sumažinti 782 mln. EUR. Atsietos tiesioginės pagalbos lėšos sumažėjo (- 513 mln. EUR) iš dalies dėl to, kad, remiantis naujausiais turimais duomenimis, buvo galima realiau apskaičiuoti su Bendrosios išmokos schema susijusius poreikius (kitaip nei nustatant Bendrijos teisės aktuose numatytas aukščiausias biudžeto išlaidų ribas) (- 239 mln. EUR) ir iš dalies dėl padidėjusių įplaukų patikrinus sąskaitas (- 238 mln. EUR). Kitai susietai tiesioginei pagalbai skirti asignavimai sumažinti 269 mln. EUR, daugiausia dėl sumažėjusių kompensacinės pagalbos už bananus poreikių (- 195 mln. EUR) ir perkeltų 95 mln. EUR į 05 02 skyriaus POSEI biudžeto eilutę. 05 03 01 – Atsieta tiesioginė pagalba (- 513 mln. EUR asignavimų) preliminaraus biudžeto projekto asignavimai: 30 709 mln. EUR asignavimai parengus taisomąjį raštą: 30 196 mln. EUR Kalbant apie Bendrosios išmokos schemą (BIS), manoma, kad valstybės narės, neseniai pradėjusios taikyti šią schemą, neįgyvendins biudžeto iki aukščiausios ribos. Todėl lėšos sumažintos 239 mln. EUR. Be to, parengus PBP, BIS biudžeto aukščiausia riba sumažėjo 29 mln. EUR[4]. Kalbant apie Vienkartinių išmokų už plotą schemą (VIPS), buvo sumažinti metiniai finansiniai paketai[5] (- 174 mln. EUR), siekiant atskirti Reglamento (EB) Nr. 1782/2003 143ba straipsnyje nurodytas išmokų už cukrų sumas. Šiuo tikslu sukurtas papildomas punktas, kuriuo VIPS taikančiai valstybei narei ketinama padengti išlaidas, susijusias su atskiromis išmokomis už cukrų[6] (+ 167 mln. EUR). Skirtumas (- 7 mln. EUR) atsirado dėl pieno sektoriaus restruktūrizavimo rezervo. 05 03 02 – Kita tiesioginė pagalba (- 269 mln. EUR asignavimų) preliminaraus biudžeto projekto asignavimai: 6 484 mln. EUR asignavimai parengus taisomąjį raštą: 6 215 mln. EUR Remiantis naujausiais valstybių narių pranešimais, buvo padidinti energetinių augalų (05 03 02 27) asignavimai (+ 16 mln. EUR). Apskaičiuota, kad pagalba, t. y. 45 EUR/ha bus išmokėta 1 181 000 ha. Sutaupyta didelė kompensacinės pagalbos už bananus (05 03 02 30) asignavimų suma, t. y. 195 mln. EUR. 2007 prekybos metų poreikiai nenumatyti dėl sektoriaus reformos. Naujosios 2007 m. sistemos asignavimai bus įtraukti į 2008 m. biudžetą. Kalbant apie 2006 prekybos metus, antroji 2007 m. mokėtina dalis yra mažesnė negu numatyta PBP dėl didesnių kainų ir mažesnio užaugintų bananų kiekio. 2006 m. gamyba sumažėjo nuo 740 000 tonų iki 670 000 tonų; pagalbos lėšos sumažėjo nuo 291 EUR/t iki 161 EUR/t. Biudžeto eilutės 05 03 02 39 asignavimų suma sudaro 20 mln. EUR (PBP=p.m.). Ši suma susijusi su papildoma suma už cukrų , kuri numatyta Tarybos reglamento (EB) Nr. 1782/2003 10f skyriuje su pakeitimais, padarytais Tarybos reglamentu (EB) Nr. 319/2006[7], kuriuo nustatoma pereinamojo (penkerių metų) laikotarpio susieta pagalba runkelių augintojams, kurie toliau augina runkelius valstybėse narėse ir dėl to pastarųjų cukraus kvota sumažėja daugiau kaip 50 %. Ši pagalba atitinka apie 30 % negautų įplaukų, nepaisant 60 % negautų įplaukų, kurios buvo susigrąžintos atsietomis išmokomis už cukrų. Portugalija ir Italija gali gauti šią pagalbą. Reikalavimus atitinkanti gamyba: 778 705,8 tonų (IT) ir 34 500 tonų (PT). Bruto pagalba (iki pakeitimo): 28,26 EUR/t (PT) ir 25,64 EUR/t (IT). POSEI – Bendrijos paramos programos – biudžeto eilutė 05 03 02 50 – žr. 05 02 11 04 pastabas. 2.3. Tarptautiniai žuvininkystės susitarimai Komisija siūlo iš dalies pakeisti 2007 m. PBP: Biudžeto straipsnis 11 03 01 – Tarptautiniai žuvininkystės susitarimai: 145 221 500 EUR įsipareigojimų ir mokėjimų asignavimų iki 2007 m. sausio 1 d. galiojantiems susitarimams (+ 86 000 000 EUR, palyginti su 2007 m. PBP numatyta 59 221 500 EUR suma). Biudžeto punktas 40 02 41 02 – Diferencijuotieji asignavimai (privalomosios išlaidos): 40 02 skyrius – Finansinių intervencijų rezervas: 48 778 500 EUR įsipareigojimų ir mokėjimų asignavimų tarptautiniams žuvininkystės susitarimams (- 86 000 000 EUR, palyginti su 2007 m. PBP numatyta 134 778 500 EUR suma). Šios operacijos grynojo finansinio poveikio nėra. Suma atitinka 2007 m. finansinį įnašą, skirtą EB ir Mauritanijos Islamo Respublikos žvejybos partnerystės susitarimui, kuris įsigalios atgaline data 2006 m. rugpjūčio 1 d., pritarus Tarybai. 2.4. Nomenklatūros ir biudžeto pastabų pakeitimai Išlaidos | Eilutė | Veiksmas | Asignavimai TR 3/2007 | Įsipareigojimai | Mokėjimai | 05 03 01 02 VIPS (Vienkartinių išmokų už plotą schema) | Išskirti į: | 05 03 01 02 VIPS (Vienkartinių išmokų už plotą schema) | 2 111 000 000 | 2 111 000 000 | 05 03 01 03 Atskiros išmokos už cukrų | 167 000 000 | 167 000 000 | 11 02 01 Su žuvininkystės produktais susijusi intervencija | Išskirti į: | 11 02 01 01 Su žuvininkystės produktais susijusi intervencija – naujos priemonės | 15 500 000 | 15 500 000 | 11 02 01 01 Su žuvininkystės produktais susijusi intervencija – ankstesnių priemonių pabaigimas | p.m. | p.m. | 11 02 02 Pažeidimai (žuvininkystės rinkos) | Išskirti į: | 11 02 02 01 Pažeidimai (žuvininkystės rinkos) – naujos priemonės | p.m. | p.m. | 11 02 02 02 Pažeidimai (žuvininkystės rinkos) – ankstesnių priemonių pabaigimas | p.m. | p.m. | 11 02 03 Atokiausių regionų žuvininkystės programa | Išskirti į: | 11 02 03 01 Atokiausių regionų žuvininkystės programa – naujos priemonės | p.m.1 | p.m.2 | 11 02 03 02 Atokiausių regionų žuvininkystės programa – ankstesnių priemonių pabaigimas | p.m. | p.m. | Įplaukos | 6 8 0 Laikinas restruktūrizavimo mokestis | Išskirti į: | 6 8 0 1 Laikinas restruktūrizavimo mokestis – asignuotos įplaukos | p.m. | 6 8 0 2 Pažeidimai, susiję su laikinu restruktūrizavimo mokesčiu – asignuotos įplaukos | p.m. | 1 15 000 000 EUR asignavimai įtraukti į 40 02 41 02 punktą. 2 15 000 000 EUR asignavimai įtraukti į 40 02 41 02 punktą. Nepaisant šių nomenklatūros pakeitimų, atnaujintos šios biudžeto pastabos: 05 02 11 04 punktas – POSEI (išskyrus tiesioginę pagalbą ir žuvininkystę 11 02 03) 05 03 02 50 punktas – POSEI – Bendrijos paramos programos 05 03 02 51 punktas – POSEI – Kita tiesioginė pagalba ir ankstesni režimai 05 03 02 52 punktas – POSEI – Egėjo jūros salos 05 07 02 straipsnis – Ginčų sprendimas SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS Finansinė programa Išlaidų kategorija/subkategorija | 2007 m. finansinė programa | 2007 m. PBP (įskaitant TR 1 ir 2/2007[8]) | TR 3/2007 | 2007 m. PBP + TR 1, 2 ir 3/2007 | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |8 918 000 000 | |9 316 483 511 |6 947 304 511 | | |9 316 483 511 |6 947 304 511 | |1b. Sanglauda augimui ir užimtumui skatinti |45 487 000 000 | |45 486 558 504 |37 798 703 678 | | |45 486 558 504 |37 798 703 678 | | Iš viso | 54 405 000 000 | |54 803 042 015 | 44 746 008 189 | | |54 803 042 015 | 44 746 008 189 | | Skirtumas | | |101 957 985[9] | | | |101 957 985 | | | 2. GAMTOS IŠTEKLIŲ APSAUGA IR VALDYMAS | | | | | | | | | | Iš kurių su rinka susijusios išlaidos ir tiesioginės išmokos |45 759 000 000 | |43 684 007 000 |43 407 987 756 |-851 700 000 |-851 700 000 |42 832 307 000 |42 556 287 756 | | Iš viso | 58 351 000 000 | |57 217 576 036 | 55 683 381 736 | | |56 365 876 036 | 54 831 681 736 | | Skirtumas | | |1 133 423 964 | | | |1 985 123 964 | | | 3. PILIETIŠKUMAS, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |637 000 000 | |571 339 000 |426 989 000 | | |571 339 000 |426 989 000 | |3b. Pilietiškumas | 636 000 000 | |603 675 000 |680 252 652 | | |603 675 000 |680 252 652 | | Iš viso | 1 273 000 000 | |1 175 014 000 | 1 107 241 652 | | |1 175 014 000 | 1 107 241 652 | | Skirtumas | | |97 986 000 | | | |97 986 000 | | | 4. ES – PASAULIO PARTNERĖ[10] |6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Skirtumas | | | 110 000 000 | | | | 110 000 000 | | | 5. ADMINISTRAVIMAS[11] |7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Skirtumas | | | 112 716 351 | | | | 112 716 351 | | | 6. KOMPENSACIJOS | 445 000 000 | |444 646 152 | 444 646 152 | | |444 646 152 | 444 646 152 | | Skirtumas | | | 353 848 | | | | 353 848 | | | IŠ VISO | 128 091 000 000 | 123 790 000 000 | 127 345 088 852 | 116 430 930 956 | -851 700 000 | -851 700 000 | 126 493 388 852 | 115 579 230 956 | | Skirtumas | | |1 556 438 148 | 7 435 069 044 | | |2 408 138 148 | 8 286 769 044 | | [1] OL L 248, 2002 9 16, p. 1. [2] OL L 139, 2006 6 14, p. 1. [3] Finansinio reglamento 180 straipsnyje nurodyta, kad nuo 2007 m. sausio 1 d. neigiamas žemės ūkio išlaidas pakeis įplaukos, asignuotos EŽŪGF. Tai reiškia, kad asignavimai, skirti biudžeto eilutėms, kurioms gali būti asignuotos įplaukos, turi būti nurodyti kaip grynosios pajamos, atėmus apskaičiuotas asignuotas įplaukas. Vykdant šią procedūrą remiamasi apskaitos principu, pagal kurį su asignuotomis įplaukomis susijusios išlaidos gali būti patiriamos tik tuomet, jeigu tos įplaukos bus surinktos ir tik tuomet, kai jos bus surinktos. Todėl biudžete negalima parodyti asignuotomis įplaukomis finansuojamų išlaidų. [4] Komisijos reglamento (EB) Nr. 1156/2006 IV priedas, OL L 208, 2006 7 29, p. 3. [5] Komisijos reglamento (EB) Nr. 1156/2006 V priedas, OL L 208, 2006 7 29, p. 3. [6] Komisijos reglamento (EB) Nr. 1156/2006 VI priedas, OL L 208, 2006 7 29, p. 3. [7] OL L 58, 2006 2 28, p. 32. [8] TR 1/2007 neturėjo jokio poveikio išlaidoms, tik įplaukoms. [9] Skaičiuojant skirtumą pagal 1a išlaidų kategoriją, į EGF neatsižvelgta. [10] Skaičiuojant 2007 m. 4 išlaidų kategorijos skirtumą, neatsižvelgta į asignavimus, susijusius su neatidėliotinos pagalbos rezervu (234,5 mln. EUR). [11] Skaičiuojant 5 išlaidų kategorijos skirtumą iki numatytos aukščiausios ribos, atsižvelgta į 2007–2013 m. finansinės programos 1 išnašą – 76 mln. EUR darbuotojų įnašų į pensijų sistemą.